b'\n_START_ARTICLE_\n\xc5\xa0entvid (Ljubljana)\n_START_PARAGRAPH_\n\xc5\xa0entvid, tudi \xc5\xa0entvid pri Ljubljani ali \xc5\xa0entvid nad Ljubljano, je predel Ljubljane in sede\xc5\xbe \xc4\x8cetrtne skupnosti \xc5\xa0entvid v Ljubljani. Do leta 1974 je bil samostojno naselje. S sredi\xc5\xa1\xc4\x8dem mesta so povezane z rednimi mestnimi avtobusnimi linijami \xc5\xa1t. 1, 1B, N1, 8, 8B in 25, ki vozijo mimo naselja po Celov\xc5\xa1ki cesti. Osrednja cesta v naselju je Pru\xc5\xa1nikova ulica.\n_START_SECTION_\nZgodovina \xc5\xa0entvida\n_START_PARAGRAPH_\nKraj se prvi\xc4\x8d omenja v pisnih virih leta 825. Med letoma 1408 in 1584 je bilo naselje ve\xc4\x8dkrat podvr\xc5\xbeeno napadom Turkom, ki so kraj ve\xc4\x8dkrat izropali in po\xc5\xbegali.\n_START_SECTION_\nOsebnosti \xc4\x8detrtne skupnosti \xc5\xa0entvid\n_START_PARAGRAPH_\nPovezava dolo\xc4\x8dene osebnosti s \xc5\xa0entvidom je razvidna iz kraja rojstva ali smrti ob imenu. \xc4\x8ce povezava ni razvidna, je za podpi\xc4\x8djem napisan kraj \xc4\x8detrtne skupnosti \xc5\xa0entvid, kje je posamezna osebnost \xc5\xbeivela ali \xc5\xa1e \xc5\xbeivi.'